proxectonos/corpus_dominio_legal_administrativo_tmp huggingface dataset:
RESOLUCIÓN do 30 de marzo de 2011 pola que se publica o plan de estudos de graduado ou graduada en Fisioterapia.
Universidade da Coruña — III. Outras disposicións — 16/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Fisioterapia, que quedará estruturado segundo consta no anexo.
A Coruña, 30 de marzo de 2011.
1.1. Estrutura das ensinanzas.
1.1.1 Distribución do plan de estudos en créditos ECTS.
1.1.2. Créditos de formación básica. Distribución en materias.
1.1.3. Plan de estudos resumido (por módulo/materias).
Aos 72 créditos ECTS de formación específica recollidos na Orde CIN/2135/2008, do 3 de xullo, pola que se establecen os requisitos para a verificación dos títulos universitarios que habiliten para o exercicio da profesión de fisioterapeuta, incorporáronse 60 créditos ECTS obrigatorios da UDC, o que dá un total para este punto, de 132 créditos; os cales se dividen en 120 créditos ECTS de formación obrigatoria propiamente dita, e 12 da optatividade.
Os 12 créditos ECTS da formación optativa proceden de 2 materias optativas de 6 créditos ECTS cada unha, para elixir polo alumno das que se ofertan no programa.
Os estudantes poderán obter un recoñecemento de 6 créditos de materias optativas mediante a participación en actividades das recollidas no artigo 12.8 do Real decreto 1393/2007.
1.1.4. Plan de estudos resumido por curso académico.
Primeiro curso.
Segundo curso.
Terceiro curso.
Cuarto curso.
Optativas da especialidade.
RESOLUCIÓN do 14 de novembro de 2011 pola que se fai pública a ampliación do límite de crédito dispoñible para o ano 2012 das bases reguladoras das axudas do Igape á internacionalización das empresas galegas.
Instituto Galego de Promoción Económica — III. Outras disposicións — 05/12/2011

Mediante Resolución do 31 de xaneiro de 2011 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Instituto Galego de Promoción Económica á internacionalización das empresas galegas e procedeuse á súa convocatoria para o exercicio 2011 (DOG n.º 22, do 2 de febreiro de 2011).
Na dita resolución, no seu número cuarto, establécese a súa dotación orzamentaria, e no seu número quinto establécese que o director xeral do Igape poderá ampliar os créditos e modificar as partidas orzamentarias, logo da declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude, e de conformidade coas facultades que teño conferidas,
Único. Amplíase en 1.000.000 de euros para o exercicio 2012 o crédito establecido na partida orzamentaria 40.01-E3/10/01-651700 para as bases reguladoras das axudas do Igape á internacionalización das empresas galegas (DOG n.º 22, do 2 de febreiro de 2011).
Santiago de Compostela, 14 de novembro de 2011.
RESOLUCIÓN do 30 de novembro de 2011, da Secretaría Xeral da Igualdade, pola que se amplía a dotación orzamentaria da Resolución do 14 de xaneiro de 2011 pola que se regulan as bases e se convocan axudas periódicas de apoio a mulleres que sofren violencia de xénero.
Consellería de Presidencia, Administracións Públicas e Xustiza — III. Outras disposicións — 05/12/2011

No Diario Oficial de Galicia do 19 de xaneiro de 2011 publicouse a Resolución do 14 de xaneiro de 2011, da Secretaría Xeral da Igualdade, pola que se regulan as bases e se convocan axudas periódicas de apoio a mulleres que sofren violencia de xénero.
No artigo 3 da dita resolución establécese que o crédito asignado para atender as solicitudes que se aproben, que se imputan á aplicación orzamentaria 04.40.313D.480.0, ascende a 970.000 euros para o ano 2011 e que se reservan 1.120.000 euros do ano 2012 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando o aumento veña derivado da súa previsión legal ou dalgún dos supostos previstos no artigo 30.2.º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Na data actual, dado o volume de solicitudes presentadas desta axuda e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto e no uso das facultades que teño atribuídas,
Artigo único.
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 300.000 euros para o exercicio corrente, con cargo á partida orzamentaria 04.40.313D.480.0.
Segundo. Esta modificación non afecta o prazo establecido na referida resolución para a presentación de solicitudes.
Disposición derradeira.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de novembro de 2011.
CORRECCIÓN de erros. Orde do 29 de xullo de 2011 pola que se resolve definitivamente a convocatoria de licenzas por estudos para o curso 2011-2012 destinadas a funcionarios docentes non universitarios.
Consellería de Educación e Ordenación Universitaria — III. Outras disposicións — 05/12/2011

Advertido erro na devandita orde, publicada no
Diario Oficial de Galicia
número 155, do 12 de agosto de 2011, cómpre facer a seguinte corrección:
Na páxina 23131, no anexo, onde di: «00, Fandiño Barreiro, Teresita, 15.09.2011, 14.09.2011», debe dicir: «00, Fandiño Barreiro, Teresita, 15.09.2011, 14.09.2012».
RESOLUCIÓN do 21 de novembro de 2011, da Secretaría Xeral de Medios, pola que se lles dá publicidade aos convenios de colaboración subscritos no segundo cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 05/12/2011

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2011, os cales se relacionan no anexo a esta resolución.
Santiago de Compostela, 21 de novembro de 2011.
CORRECCIÓN de erros. Resolución do 15 de novembro de 2011, da Secretaría Xeral de Medios, pola que se dá publicidade aos beneficiarios das axudas concedidas ás empresas xornalísticas e de radiodifusión.
Consellería de Presidencia, Administracións Públicas e Xustiza — III. Outras disposicións — 05/12/2011

Advertido un erro na citada resolución, publicada no DOG número 224, do 23 de novembro de 2011, páxina 34434, procede realizar a seguinte corrección:
No anexo é preciso suprimir a última liña:
RESOLUCIÓN do 22 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 10 de marzo de 2010, pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á convocatoria para o ano 2010 (Diario Oficial de Galicia número 54, do 22 de marzo de 2010). Programas de cooperación con administracións distintas da local, universidades e entidades sen ánimo de lucro: subvencións para a contratación de axentes de emprego e unidades de apoio.
Consellería de Traballo e Benestar — III. Outras disposicións — 29/12/2011

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4.º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322A.400.0, 12.04.322A.402.0, 12.04.322A.403.0, 12.04.322A.439.0, 12.04.322A.440.0, 12.04.322A.441.0, 12.04.322A.442.0, 12.04.322A.443.0, 12.04.322A.444.0, 12.04.322A.445.0 e 12.04.322A.481.1, para a contratación de axentes de emprego e unidades de apoio en colaboración coas administracións distintas da local, universidades e entidades sen ánimo de lucro (procedemento TR352B), ao abeiro da Orde do 10 de marzo de 2010 pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á convocatoria para o ano 2010 (Diario Oficial de Galicia número 54, do 22 de marzo).
Santiago de Compostela, 22 de novembro de 2011.
RESOLUCIÓN do 7 de decembro de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia número 9, do 14 de xaneiro de 2011).
Consellería de Traballo e Benestar — III. Outras disposicións — 29/12/2011

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.05.322B.444.0, 12.05.322B.460.0, 12.05.322B.460.2, 12.05.322B.461.0, 12.05.322B.481.0 e 12.05.322B.481.2, ao abeiro da Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia número 9, do 14 de xaneiro de 2011).
Santiago de Compostela, 7 de decembro de 2011.
RESOLUCIÓN do 12 de decembro de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 12 de maio de 2011 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2011 e 2012 de programas integrados para o emprego.
Consellería de Traballo e Benestar — III. Outras disposicións — 29/12/2011

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.05.322B.460.2 e 12.05.322B.481.2, ao abeiro da Orde do 12 de maio de 2011 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2011 e 2012 de programas integrados para o emprego (
Diario Oficial de Galicia
número 99, do 24 de maio de 2011).
Santiago de Compostela, 12 de decembro de 2011.
RESOLUCIÓN do 30 de novembro de 2011 pola que se aproban e fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 09/12/2011

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no DOG do 21 de abril de 2010, esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 26 de outubro de 2011 (DOG núm. 210, do 3 de novembro).
A listaxe de aspirantes admitidos poderá consultarse a través da páxina web oficial da Academia Galega de Seguridade Pública http://agasp.xunta.es.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión, serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 30 de novembro de 2011.
Código
Descrición
1
Certificado de penais non presentado
2
Non achega fotocopia compulsada do documento que acredite a identidade
3
Non achega fotografías tamaño carné
4
Documento xustificativo de aboamento de taxas non presentado
5
Solicitude sen asinar
6
Documentación incorrecta
7
Non achega fotocopia compulsada do permiso de residencia e traballo
8
Solicitude fóra de prazo
9
Non acredita a condición de desempregado
RESOLUCIÓN do 25 de novembro de 2011 pola que se denuncia expresamente o convenio de uso dos rexistros das universidades do Sistema Universitario de Galicia.
Consellería de Educación e Ordenación Universitaria — III. Outras disposicións — 09/12/2011

A Resolución do 25 de xuño de 2007, da Secretaría Xeral da Consellería de Educación e Ordenación Universitaria, pola que se dispón a publicación do convenio de colaboración entre esta consellería e as universidades de Santiago de Compostela, A Coruña e Vigo en materia de rexistros administrativos (DOG n.º 128, do 3 de xullo), recolle que as solicitudes, escritos ou comunicacións que os interesados lle dirixan á Consellería de Educación e Ordenación Universitaria, relativos ás convocatorias de subvencións e axudas que realice a dita consellería en materia de ensino superior e/ou promoción científica e tecnolóxica do SUG poderán presentarse válida e indistintamente en calquera dos rexistros oficiais das universidades do SUG, recoñecéndose a eficacia rexistral para todos os efectos de tales documentos.
A posta en marcha da Sede Electrónica da Xunta da Galicia fai innecesario o mantemento deste convenio.
O convenio ten unha vixencia dun ano prorrogable tacitamente agás denuncia expresa de calquera das partes, efectuada por escrito notificado ás outras dous meses antes da súa extinción e producirá efectos unha vez que se lle dea publicidade.
En consecuencia,
1. Denunciar o convenio de colaboración entre esta consellería e as universidades de Santiago de Compostela, A Coruña e Vigo en materia de rexistros administrativos.
2. Notificar ás partes asinantes do convenio a denuncia para que teña efectos aos dous meses da notificación.
Santiago de Compostela, 25 de novembro de 2011.
RESOLUCIÓN do 4 de abril de 2011 de corrección de erros da Resolución do 5 de febreiro de 2011, pola que se publica o plan de estudos de grao en Óptica e Optometría
Universidade de Santiago de Compostela — Outras disposicións — 02/05/2011

Advertidos erros no plan de estudos do grao publicado no
Diario Oficial de Galicia
do 25 de febreiro de 2011, esta reitoría resolveu o seguinte:
Publicar a corrección correspondente do plan de estudos de grao en Óptica e Optometría no sentido seguinte:
Na páxina 3.174:
Onde di:
5.1.2. Créditos de formación básica. Distribución en materias.
Debe dicir:
5.1.2. Créditos de formación básica. Distribución en materias.
RESOLUCIÓN do 29 de marzo de 2011 pola que se publica o plan de estudos de máster universitario en Computación de Altas Prestacións (máster universitario conxunto das universidades da Coruña e Santiago de Compostela)
Universidade de Santiago de Compostela — III. Outras disposicións — 02/05/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 11 de febreiro de 2011 (publicado no BOE do 16 de marzo de 2001 por resolución do secretario de Estado de Universidades do 25 de febreiro de 2011).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Computación de Altas Prestacións (máster universitario conxunto das universidades da Coruña e Santiago de Compostela), que quedará estruturado segundo consta no anexo.
RESOLUCIÓN do 28 de marzo de 2011 pola que se dá publicidade ás bolsas concedidas ao abeiro da Orde do 28 de decembro de 2010, pola que se aproban as axudas que rexerán a convocatoria de bolsas de apoio á formación en tarefas de investigación de titulados superiores no Centro de Investigación Forestal de Lourizán, e se procede á súa convocatoria para o ano 2011 (Diario Oficial de Galicia número 2, do 4 de xaneiro).
Consellería do Medio Rural — III. Outras disposicións — 02/05/2011

A orde da Consellería do Medio Rural do 28 de decembro de 2010 aproba as bases que rexerán a convocatoria de bolsas de apoio á formación en tarefas de investigación de titulados superiores no Centro de Investigación Forestal de Lourizán, e procede á súa convocatoria para o ano 2011.
De acordo co disposto na citada orde, as axudas desenvolveranse dentro dos seguintes campos de investigación:
a) Mellora xenética forestal.
b) Caracterización molecular de especies forestais.
Na súa virtude, e atendendo á proposta elaborada pola comisión de selección de acordo cos criterios de selección establecidos no artigo 8, e do previsto no punto 2 do artigo 9 das bases da convocatoria,
Primeiro.-Aceptar a renuncia á solicitude de concesión dunha bolsa de formación a Eva M.ª Prada Ojea.
Segundo.-Concederlles as dúas bolsas de apoio á formación en tarefas de investigación de titulados superiores no Centro de Investigación Forestal de Lourizán ás persoas que se relacionan no anexo I desta resolución.
Terceiro.-A aceptación da axuda farase mediante documentos asinados polo beneficiario. A non observancia por parte dos beneficiarios de calquera das bases establecidas na orde da convocatoria suporá a perda dos dereitos a percibir a axuda correspondente.
Cuarto.-Os aspirantes seleccionados incorporaranse, tras a súa aceptación da axuda, nos dez (10) días naturais seguintes ao da notificación da concesión.
Quinto.-No caso de producirse algunha renuncia ás bolsas a que se refire o anexo I, a Dirección Xeral de Montes poderá adxudicar a correspondente bolsa a outro dos candidatos de acordo coa lista de suplentes que figura no anexo II desta resolución e por orde de puntuación.
Contra esta resolución poderán os interesados interpoñer recurso potestativo de reposición ante o conselleiro do Medio Rural, no prazo dun mes, que comezará a contar a partir do día seguinte ao da publicación desta resolución no
Diario Oficial de Galicia
. De non estimar a interposición deste recurso, poderán interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 28 de marzo de 2011.
EDICTO (185/2010).
Xulgado do Social da Coruña nº 2 — Administración de xustiza — 02/05/2011

Eu, María Adelaida Egurbide Margañón, secretaria do Social número dous da Coruña, fago saber que por resolución ditada no día da data no proceso seguido por instancia de José María Iglesias Canabal, contra
Imyg, S.A
., en reclamación por ordinario, rexistrado co nº 113/2008, acordouse notificar a resolución da sentenza recaída neste procedemento a
Imyg, S.A.
, en ignorado paradoiro.
Na cidade da Coruña o 1 de febreiro de 2011.
Vistos por María Elena Rábade Blanco, xuíza-substituta do Xulgado do Social número dous desta cidade, os autos número 113/2008, sobre cantidades, promovidos por instancia de José María Iglesias Canabal, con DNI 76478894, asistido pola letrada Marisol Romero Salgado, contra a empresa
Imyg, S.A.
,
«Decido que, estimando en parte a demanda interposta por José María Iglesias Canabal, DNI 76478894, contra a empresa
Imyg, S.A
., debo declarar e declaro que procede parcialmente esta, e condeno a entidade demanda a que lle aboe ao demandante a cantidade de 4.422 euros, máis o 10% de xuro anual por mora, previsto no artigo 29.3 do ET.
Notifíqueselles esta resolución ás partes ás que se lles fará saber que contra ela só cabe recurso de suplicación perante o Tribunal Superior de Xustiza de Galicia, debendo anuncialo ante este xulgado no prazo de cinco días contados a partir da notificación desta sentenza, e no propio termo se o recorrente non goza do beneficio de xustiza gratuíta deberá ao anunciar o recurso entregar xustificante acreditativo de ter consignado a cantidade obxecto de condena na conta de depósitos e consignacións que este xulgado ten aberta no Banesto desta cidade, no número de conta 0030 6349 1532 0000 60 0113 08.
E igualmente deberá, no momento de interpoñer o recurso, consignar a suma de 150 euros en concepto de depósito especial para impugnar, na conta 0030 6349 1532 0000 65 0113 08.
Así, por esta miña sentenza, definitivamente xulgando en primeira instancia, pronúncioo, mándoo e asínoo».
Advírteselle ao destinatario que as seguintes comunicacións se farán nos estrados destes xulgado, salvo as que deban revestir forma de auto ou sentenza, ou cando se trate de emprazamento.
E para que sirva de notificación a
Imyg, S.A
., expídese esta cédula para a súa publicación no BOP e colocación no taboleiro de anuncios.
RESOLUCIÓN do 20 de xaneiro de 2011 pola que se prorroga o prazo de presentación de solicitudes ao abeiro das bases reguladoras das axudas do Instituto Galego de Promoción Económica (Igape) para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/01/2011

O Consello de Dirección do Igape, na súa xuntanza do 20 de abril de 2010, acordou por unanimidade dos seus membros asistentes a aprobación das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao amparo de determinadas liñas ICO 2010, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras. As ditas bases publicáronse no Diario Oficial de Galicia nº 230, do 30 de novembro de 2010. Posteriormente, na súa xuntanza do 30 de decembro de 2010, acordou por unanimidade dos seus membros a modificación das citadas bases.
Nesta modificación posibilítase que os titulares de operacións acollidas ás liñas ICO 2010 establecidas nas bases reguladoras, mediante a modalidade de contratos de arrendamento financeiro (leasing), poidan solicitar a axuda complementaria do Igape. Tendo isto en conta, parece oportuno ampliar o prazo de presentación previsto para as solicitudes da axuda do Igape considerando a necesidade dun tempo suficiente para a debida publicidade e presentación formal ante as entidades financeiras e por parte destas no Igape.
Por todo o anterior, en virtude das facultades que teño conferidas,
RESOLVO:
Primeiro.-Prorrogar ata o 14 de febreiro de 2011 o prazo de presentación de solicitudes por parte do interesado na entidade financeira e ata o 14 de marzo de 2011 o prazo de presentación no Igape por parte das entidades financeiras, ambos os prazos establecidos no artigo segundo da Resolución do 23 de novembro de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao amparo de determinadas liñas ICO 2010, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras, e se procede á súa convocatoria en réxime de concorrencia non competitiva.
Segundo.-Esta resolución entrará en vigor o día da súa publicación no Diario Oficial de Galicia.
Santiago de Compostela, 20 de xaneiro de 2011.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 22 de decembro de 2010 pola que se acorda facer público o orzamento da Universidade da Coruña para o exercicio do ano 2011.
UNIVERSIDADE DA CORUÑA — III. OUTRAS DISPOSICIÓNS — 25/01/2011

O Consello Social da Universidade da Coruña, na reunión que tivo lugar o día 21 de decembro de 2010, e de conformidade co disposto no artigo 20º.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril) e o artigo 4º c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2011.
Esta reitoría, consonte o disposto no artigo 81º.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento que acada a contía inicial no estado de ingresos e gastos de 129.622.014,39 euros segundo o detalle anexo.
A Coruña, 22 de decembro de 2010.
José María Barja Pérez
Reitor da Universidade da Coruña
Ver referencia pdf "01600D008P054.PDF"
RESOLUCIÓN do 17 de xaneiro de 2011, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/01/2011

O artigo 11º.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral da Emigración no último cuadrimestre do ano 2010 que se incorpora como anexo a esta resolución.
Santiago de Compostela, 17 de xaneiro de 2011.
J. Santiago Camba Bouzas
Secretario xeral da Emigración
Ver referencia pdf "01500D001P005.PDF"
ORDE do 30 de decembro de 2010 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2009-2010, convocados pola Orde do 4 de outubro de 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/01/2011

A Orde do 4 de outubro de 2010 (DOG do 11 de outubro) pola que se convocan os premios extraordinarios de educación secundaria obrigatoria ao rendemento académico correspondentes ao curso 2009-2010, establece no seu artigo 10º.2 que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Educación e Ordenación Universitaria, quen emitirá a resolución correspondente para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas e vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa, este conselleiro
DISPÓN:
Primeiro.-Conceder os premios extraordinarios de educación secundaria obrigatoria ao rendemento académico correspondentes ao curso 2009-2010 ao alumnado que figura no anexo a esta orde.
Segundo.-Contra a resolución de adxudicación dos premios poderase interpoñer recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben impugnala directamente na vía xurisdicional ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "01500D005P028.PDF"
ORDE do 30 de decembro de 2010 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2009-2010, convocados pola Orde do 4 de outubro de 2010 (Diario Oficial de Galicia do 11 de outubro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/01/2011

A Orde do 4 de outubro de 2010, da Consellería de Educación e Ordenación Universitaria (DOG do 11 de outubro), pola que se convocan os premios de educación secundaria obrigatoria ao esforzo e á superación persoal correspondentes ao curso 2009-2010, establece no seu artigo 11º.2 que, de acordo coa proposta feita pola comisión, o director xeral de Educación, Formación Profesional e Innovación Educativa elevará esta proposta para a publicación, no Diario Oficial de Galicia, da resolución de concesión ditada polo conselleiro de Educación e Ordenación Universitaria. Así mesmo, establece que o Diario Oficial de Galicia recollerá a relación de códigos alfanuméricos dos premiados.
Unha vez publicada a relación provisional da proposta, cuberto o disposto no citado artigo 11º.2, vista a acta coa proposta definitiva da Comisión de Selección de adxudicación dos premios e a proposta do director xeral de Educación, Formación Profesional e Innovación Educativa, este conselleiro
DISPÓN:
Primeiro.-Concederlle os premios de educación secundaria obrigatoria ao esforzo e á superación persoal correspondentes ao curso 2009-2010 ao alumnado que figura no anexo a esta orde.
Segundo.-Contra a resolución de adxudicación dos premios poderase interpoñer recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben impugnala directamente na vía xurisdicional ante a Sala do Contencioso-Admnistrativo do Tribunal Superior de Xustiza de Galicia, no prazo de dous meses desde tal publicación, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "01500D005P028.PDF"
CORRECCIÓN de erros.-Decreto 216/2010, do 30 de decembro, de traspaso á Comunidade Autónoma de Galicia das funcións, servizos e medios persoais afectos á asistencia sanitaria prestada pola Deputación Provincial de Lugo.
CONSELLERÍA DE SANIDADE — I. DISPOSICIÓNS XERAIS — 13/01/2011

Advertido erro no devandito decreto publicado no Diario Oficial de Galicia número 251, do venres 31 de decembro de 2010, cómpre efectuar a seguinte corrección:
-Na páxina 21.555, na Relación adxunta nº 1, no punto 1.2. Persoal laboral fixo, ao final da relación débese engadir:
Ver referencia pdf "00800D001P004.PDF"
RESOLUCIÓN do 18 de xaneiro de 2011 pola que se dá publicidade aos convenios de colaboración subscritos pola Consellería de Medio Ambiente, Territorio e Infraestruturas no último cuadrimestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/01/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) dispón que cada consellería da Xunta de Galicia deberá publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos pola Consellería de Medio Ambiente, Territorio e Infraestruturas nos meses de setembro, outubro, novembro e decembro de 2010, e que se xuntan como anexo á presente resolución.
Santiago de Compostela, 18 de xaneiro de 2011.
José Antonio Fernández Vázquez
Secretario xeral da Consellería de Medio
Ambiente, Territorio e Infraestruturas
Ver referencia pdf "01600D006P042.PDF"
CORRECCIÓN de erros.-Resolución do 17 de decembro de 2010 pola que procede á convocatoria pública das subvencións, en réxime de concorrencia non competitiva, dirixidas ás persoas titulares e ás inquilinas das vivendas arrendadas no marco do Programa Aluga, no exercicio 2011.
INSTITUTO GALEGO DA VIVENDA E SOLO — III. OUTRAS DISPOSICIÓNS — 21/01/2011

Advertidos erros na publicación da dita resolución, realizada no Diario Oficial de Galicia, nº 250, do xoves 30 de decembro de 2010, cómpre facer as oportunas correccións:
Na páxina 21.473, segunda columna, artigo 15º.2, letra a), onde di: «A documentación sinalada nas alíneas a), c), d), e) do artigo 7º.3 desta resolución», debe dicir: «A documentación sinalada nas alíneas a), c), d), e) do artigo 11º.2 desta resolución».
Na páxina 21.474, disposición adicional única, parágrafo único, cuarta liña, onde di: «... a entrada e vigor desta resolución», debe dicir: «... a entrada en vigor desta resolución».
RESOLUCIÓN do 29 de decembro de 2010 pola que se da publicidade ás subvencións concedidas aos concellos da Comunidade Autónoma de Galicia para o financiamento de gastos correntes das súas oficinas municipais de información aos consumidores, no marco da Resolución do 28 de xullo de 2010 (Diario Oficial de Galicia número 151, do 9 de agosto) pola que se convoca e regula a concesión de subvencións aos concellos da Comunidade Autónoma de Galicia para o financiamento de gastos correntes das súas oficinas municipais de información aos consumidores para o ano 2010.
INSTITUTO GALEGO DE CONSUMO — III. OUTRAS DISPOSICIÓNS — 21/01/2011

Na súa virtude, de acordo co establecido no artigo 20º das bases da citada convocatoria,
RESOLVO:
Facer públicas as subvencións concedidas para o financiamento dos gastos correntes das súas oficinas municipais de información aos consumidores (OMIC), aos beneficiarios que se relacionan no anexo desta resolución e nas contías que se sinalan.
Santiago de Compostela, 29 de decembro de 2010.
Nava Castro Domínguez
Presidenta do Instituto Galego de Consumo
Ver referencia pdf "01400D004P067.PDF"
ORDE do 10 de xaneiro de 2011 que modifica a Orde do 7 de febreiro de 2008, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/01/2011

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Santiago de Compostela.
O artigo 7º.2 da Lei 1/2003, do 9 de maio, dos consellos sociais do sistema universitario de Galicia, establece que serán membros do Consello Social, entre outros, un profesor, un representante do persoal de administración e servizos e un estudante, elixidos polo Consello de Goberno da universidade entre os seus membros, na forma en que determinen os seus estatutos. En todo caso o nomeamento será publicado no Diario Oficial de Galicia.
O 10 de decembro de 2010 tivo entrada no rexistro xeral da Xunta de Galicia un escrito do presidente do Consello Social da Universidade de Santiago de Compostela, comunicando que o Consello de Goberno da Universidade, na sesión celebrada o día 16 de outubro de 2010 designou como representantes do Consello de Goberno no seu Consello Social a Julio Seijas Vázquez polo sector do profesorado, a Antonio Pérez Casas polo de persoal de administración e servizos e Adrián Dios Vicente polo de estudantes, achegando tamén as correspondentes declaracións de incompatibilidade establecidas no artigo 12º e) da Lei 1/2003, do 9 de maio.
O artigo 7º.4 da citada Lei 1/2003, do 9 de maio, establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
DISPOÑO:
Artigo único.
Facer público o nomeamento de Julio Seijas Vázquez, Antonio Pérez Casas e Adrián Dios Vicente, como membros do Consello Social da Universidade de Santiago de Compostela en representación do Consello de Goberno da Universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de xaneiro de 2011.
Jesús Vázquez Abad
Conselleiro de Educación e Ordenación Universitaria
CORECCIÓN de erros.-Resolución do 21 de decembro de 2010 pola que se establecen as bases reguladoras para a concesión de subvencións en réxime de concorrencia non competitiva relativas ao Plan Renove de equipos de climatización, se regula a selección de entidades colaboradoras que participarán na súa xestión e se convocan as devanditas axudas para o ano 2010.
INSTITUTO ENERXÉTICO DE GALICIA — III. OUTRAS DISPOSICIÓNS — 14/01/2011

Advertido un erro na versión en galego da mencionada resolución, publicada no DOG nº 248, do 28 de decembro de 2010, procédese a realizar a seguinte corrección:
Na páxina 21.046, columna da dereita, artigo 2º.2, onde di: «As subvencións reguladas nesta resolución que se convocan no exercicio 2011 e tramitadas como expediente anticipado de gasto impútanse á conta contable 6565027, cun orzamento de 1.000.000 de euros, e atópanse financiadas ao 100% con fondos procedentes do convenio de colaboración subscrito entre o IDAE e o Inega, con data do 3 de xullo de 2008, dentro do Plan de acción 2008-2012 (PAE4+) da Estratexia de aforro e eficiencia enerxética en España, e forman parte do Plan de traballo de 2010, aprobado o 20 de xullo de 2010 e modificado o 2 de novembro de 2010», debe dicir: «As subvencións reguladas nesta resolución que se convocan no exercicio 2011 e tramitadas como expediente anticipado de gasto, impútanse á conta contable 6565028, cun orzamento de 1.000.000 de euros, e atópanse financiadas ao 100% con fondos procedentes do convenio de colaboración subscrito entre o IDAE e o Inega, con data do 3 de xullo de 2008, dentro do Plan
de acción 2008-2012 (PAE4+) da Estratexia de aforro e eficiencia enerxética en España e forman parte do Plan de traballo de 2010, aprobado o 20 de xullo de 2010 e modificado o 2 de novembro de 2010».
CORRECCIÓN de erros.-Orde do 22 de decembro de 2010 pola que se establecen as axudas en concorrencia competitiva para a implantación de servizos de asesoramento, xestión e substitución nas explotacións agrarias, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e se convocan para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 14/01/2011

Advertido erro na dita Orde do 22 de decembro de 2010, publicada no Diario Oficial de Galicia nº 249, do 29 de decembro, cómpre facer a oportuna corrección:
Na páxina 21.197, no artigo 11, punto 4, onde se di: «Todos os traballadores que ocupen nalgún momento un posto de traballo subvencionado ...», debe dicir: «Todos os traballadores que non foran considerados elixibles en convocatorias anteriores e que ocupen nalgún momento un posto de traballo subvencionado...».
RESOLUCIÓN do 3 de xaneiro de 2011 pola que se aproba o Plan de Xestión de Recursos Piscícolas dun tramo do río Anllóns, no concello da Laracha.
CONSELLERÍA DO MEDIO RURAL — III. OUTRAS DISPOSICIÓNS — 14/01/2011

De conformidade co disposto no artigo 68º do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza da Coruña iniciou o expediente de aprobación do Plan de Xestión de Recursos Piscícolas do seguinte tramo do río Anllóns, situado no concello da Laracha:
Límite superior: Ponte Formigueiro.
Límite inferior: A Ponte do Porto ou Ponte Pereiro.
Lonxitude aproximada: 4,2 km.
Fundamentos xurídicos.
A tramitación do expediente de aprobación do Plan de Xestión de Recursos Piscícolas do tramo do río Anllóns antes citado axustouse ao establecido na Lei 7/1992, do 24 de xullo, de pesca fluvial, e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de Xestión de Recursos Piscícolas, foron oídos o Comité Provincial de Pesca Fluvial da Coruña e o Comité Galego de Pesca Fluvial, que emitiron informes favorables sobre a aprobación do devandito plan.
Con suxeición ao establecido no artigo 68º do Decreto 130/1997, do 14 de maio, o conselleiro do Medio Rural é o órgano competente para a aprobación dos plans de xestión de recursos piscícolas.
De acordo con todo o anterior,
RESOLVO:
Aprobar o Plan de Xestión de Recursos Piscícolas do tramo do río Anllóns que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería do Medio Rural, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición perante o conselleiro do Medio Rural, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 3 de xaneiro de 2011.
Samuel Juárez Casado
Conselleiro do Medio Rural
RESOLUCIÓN do 22 de decembro de 2010, da Secretaría Xeral da Igualdade, pola que se procede á publicación das subvencións concedidas en virtude da Resolución do 30 de xullo de 2010, pola que se establecen as bases reguladoras que rexerán as subvencións destinadas a entidades de iniciativa social para o desenvolvemento de programas de apoio a mulleres xestantes e/ou lactantes con fillas/os menores de 3 anos, cofinanciadas polo Fondo Social Europeo, e se procede á súa convocatoria (Diario Oficial de Galicia número 149, do 5 de agosto de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/01/2011

En cumprimento do disposto no artigo 15º da Lei 9/2007, do 13 de xuño, de subvencións de Galicia, e no artigo 20º da Resolución do 30 de xullo de 2010, da Secretaría Xeral da Igualdade, pola que se establecen as bases reguladoras que rexerán as subvencións destinadas a entidades de iniciativa social para o desenvolvemento de programas de apoio a mulleres xestantes e/ou lactantes con fillas/os menores de 3 anos, cofinanciadas polo Fondo Social Europeo, e se procede á súa convocatoria, procédese á publicación das subvencións concedidas ao abeiro da citada Resolución do 30 de xullo de 2010.
Obxecto da axuda.
-Potenciar a autonomía das mulleres destinatarias das accións, proporcionándolles apoio, asesoramento e acompañamento, respecto aos recursos aos que poden optar pola súa situación persoal, económica ou social.
-Favorecer a súa incorporación ao mundo laboral, posibilitándolles a asistencia a actividades de formación.
Norma reguladora: Resolución do 30 de xullo de 2010, da Secretaría Xeral da Igualdade, pola que se establecen as bases reguladoras que rexerán as subvencións destinadas a entidades de iniciativa social para o desenvolvemento de programas de apoio a mulleres xestantes e/ou lactantes con fillas/os menores de 3 anos, cofinanciadas polo Fondo Social Europeo, e se procede á súa convocatoria.
Crédito orzamentario: 120.000 euros (cento vinte mil euros) recollidos na aplicación orzamentaria: 04.40.312G.480.1 dos orzamentos xerais da Comunidade Autónoma de Galicia para o ano 2010.
Entidades beneficiarias da subvención e importe concedido a cada unha delas: véxase anexo.
Santiago de Compostela, 22 de decembro de 2010.
Marta González Vázquez
Secretaria xeral da Igualdade
Ver referencia pdf "00700D003P007.PDF"